મુંબઇઃ ડોક્ટર બાબાસાહેબ આંબેડકરની 125મી જયંતી પર રોહિત વેમુલાની માતા રાધિકા અને તેનો નાનો ભાઇ મુંબઇમાં એક જાહેર કાર્યક્રમમાં બૌદ્ધ ધર્મ અપનાવશે. બૌદ્ધ સોસાયટી ઓફ ઇન્ડિયા દ્વારા કાર્યક્રમનું આયોજન કરવામાં આવ્યું છે. જેમાં જસ્ટિસ ફોર વેમુલા આંદોલન સાથે જોડાયેલા સમર્થકો પણ શામેલ થશે. બાબા સાહેબ આંબેડકરના પૌત્ર પ્રકાશ આંબેકરે જણાવ્યું છે કે વેમુલાના અંતિમ પત્રમાં આ બાબતનો સંકેત પ્રાપ્ત થયો હતો. તેમણે વધુમાં જણાવ્યું હતું કે આ કાર્યક્રમનું આયોજન રોહિતની માતાના કહેવા પર કરવામાં આવ્યું છે.